b"\n_START_ARTICLE_\nEsquer\n_START_PARAGRAPH_\nL'esquer o esca \xc3\xa9s qualsevol aliment o subst\xc3\xa0ncia que l'imiti utilitzada per atraure una presa. L'\xc3\xbas d'un esquer \xc3\xa9s una pr\xc3\xa0ctica comuna a diverses formalitats de ca\xc3\xa7a amb parany. S'utilitza per ca\xc3\xa7ar el lleopard en els safaris o atreure els taurons per a safaris subaqu\xc3\xa0tics. Tamb\xc3\xa9 es fa servir per ca\xc3\xa7ar ossos i llops. En la pesca amb canya l'esquer es punxa a l'ham de manera que el peix en quedi enganxat quan vol menjar-se'l. Tradicionalment, els cucs de terra, insectes (per exemple tric\xc3\xb2pters), i peixos o trossos de peixos s'han fet servir amb aquesta finalitat. Actualment tamb\xc3\xa9 es fan servir esquers sint\xc3\xa8tics i senyals el\xc3\xa8ctrics atractius."